భారత్‌లో 20 బిలియన్ల విదేశీ పెట్టుబడులు
Raju| Last Modified      శనివారం,  5 ఏప్రియల్ 2008 (15:11 IST)
భారత్‌కి 2007 ఏప్రెల్ నుంచి 2008 ఫిబ్రవరి వరకు 20.13 బిలియన్ డాలర్ల విదేశీ ప్రత్యక్ష పెట్టుబడులు తరలి  వచ్చాయని ఓ అధికారిక ప్రకటన తెలియజేసింది. గత సంవత్సరంలోని 11.88 బిలియన్ డాలర్ల ఎఫ్‌డిఐలతో పోలిస్తే  ఈ ఏడాది 70 శాతం వృద్ధి నమోదైందని ఈ ప్రకటన పేర్కొంది.
ఇంతవరకు దేశంలోకి తరలివచ్చిన విదేశీ ప్రత్యక్ష పెట్టుబడులలో ఇదే ఎక్కువ అని కేంద్ర అధికారిక ప్రకటన  తెలిపింది. ఏ సంవత్సరంతో పోల్చిచూసినా సరే 20.13 బిలియన్ డాలర్ల ఎఫ్‌డీఐల ప్రవాహాన్ని దేశం ఇంతవరకు  చూడలేదని పై ప్రకటన పేర్కొంది. ఫిబ్రవరిలో దేశంలోకి 71.2 శాతం ప్రత్యక్ష పెట్టుబడులు తరలివచ్చాయి.
గత సంవత్సరంలో కేవలం 5.67 బిలియన్ డాలర్ల ఎఫ్‌డిఐలు మాత్రమే వచ్చాయని 1991 నుంచి 2005 వరకు ఏ  సంవత్సరంలోనూ ఎఫ్‌డిఐలు ఇంత పెద్ద సంఖ్యలో దేశంలోకి వచ్చిన చరిత్ర లేదని కేంద్ర ప్రకటన తెలిపింది.
సంబంధిత వార్తలు